Aldrig i mit liv har jeg oplevet et firma der har så lidt styr på noget som Telenor har. Det sidste giro-kort jeg fik ind af døren fik bærret til at flyde over og nu skriver jeg min oplevelse her. 

Har mobil abonnement med fri mms og sms, samt 10 nærmeste, surf og fri til fast.  
Det hele startede skidt på overdragelses dagen fra BiBoB til Telenor. Det viser det sig at Telenor ikke var klar til at få det overdraget trods de har vidst det en måned. Det betød at jeg havde en mobil i 14 dage hvor jeg kun kunne tale og sms fra. Var naturligvis betænkelig om jeg ville få disse udgifter dækket i henhold til mit abonnement som ikke var trådt i kraft, og fik også at vide dette skete automatisk ved første regning. 

Men ak nej, fik et giro-kort med et alt for højt beløb og ringede. Det viste sig at vi skulle sjusse os til et beløb som de ville refundere. Det er for dårligt rent ud sagt. 

Nå men så regnede jeg med at de havde tilmeldt mig betalingsservice som i købsaftalen jeg underskrev i butikken. Men nej, endnu et gire-kort og gebyr herfor. Igen ringede jeg og viste sig at medarbejderen i Telenor butikken havde skrevet forkert. En menneskelig fejl, men burde ikke være min opgave at gøre dem opmærksomme på det. Gebyret blev refunderet i næste regning. Betaler og regner med nu er det hele som det skal være. 

Men nej, næste måned kommer endnu et giro-kort og gebyr. Så startede det hele forfra og ringer igen. Gebyret bliver igen refunderet på næste regning og de vil undersøge betalings service igen. 

Får giro-kort igen næste måned, men heldigvis kan jeg se betalingsserviice er gået igennem, fordi der er trukket penge for 3 dages forbrug og abonnement. Lidt til grin. Men så skulle det da virke. Og får refunderet giro-kort gebyret. 

Næste postering i PBS får mig næsten til at vælte af stolen. Regningen var dobbelt så høj som forventet. De havde åbenbart ikke registreret min indbetaling, trods trukket fra min konto, og udsendt PBS for forbrug for 2 måneder + 100 i rykkergebyr. Til trods for jeg havde betalt den ene måned! 

Afviser den og får at vide jeg skal betale for kun den ene måned på Telenors hjemmeside og rykkergebyret bliver refunderet på næste regning. Betaler på Telenors hjemmeside som anvist og regner med det er i orden. 

Men NEJ, nu har jeg fået endnu et giro-kort + rykkergebyr og trusler om lukning af telefon inden for 5 dage + gebyr på 200 for at få den åbnet igen. 
Gal i skralden ringer jeg derind og rigtig nok kan de ikke se de penge jeg har betalt på deres side. Og på min netbank er der heller ikke trukket noget. Altså har de også problemer med deres hjemmeside. 
Så nu har jeg forsøgt mig igen og kan se at denne gang er de blevet trukket og ringede derind for 1 time siden for at være sikker på det hele er i orden. Det skulle det være, men har også taget 3-4 måneder. Utal af telefonopkald, rykkergebyr og giro-kort gebyr. 

Det eneste positive jeg kan sige om et så useriøst firma er at deres medarbejder i hotline gør et godt stykke arbejde og man taler ikke for døve øre. 

Når det er sagt synes jeg folk skal holde sig langt væk. De er simpelthen for useriøse og det rene tidsspild. Hvis det ikke var for en enkelt service i mit abonnement som benyttes flittigt, havde jeg skiftet med det samme.